# Тәуелсіздік – ең басты құндылығымыз

**Тәуелсіздік**– еліміздің ең басты мерекесі. Қазақстанның жаңа дәуірде қол жеткізген барлық табысының қайнар көзі – Тәуелсіздік. Тәуелсіз ел болғандығымыздың арқасында ғана Қазақстанның сөзі мен ісін бүкіл әлем таныды. Дүниенің бір бұрышында қазақ деген халықтың үлкен істер тындыра алатын өресі мықты, өрісі кең халық екенін әлем білді. Ғасырлар бойы бабаларымыз осы күнді аңсап, бүгінгі тәуелсіздік үшін жай қарап қалмай қазақ даласының жерін қорғап, елді торлап, көптеген шайқастан өтіп, білектерінің күшін салып, найзаның ұшымен жауды жығып, елдің еркіндігі, егемендікті аламыздеп баспаған тауы, көрмеген соры жоқ. Әрине, бұның бәрі тек қана тәуелсіздік үшін. Ал ең бастысы тәуелсіздік десек ойымызға оралатын желтоқсан оқиғасы. Тәуелсіздік таңы оңайлықпен атпағаны баршаға белгілі және сол тәуелсіздік үшін қазақтың қара көз қыздары, қара нардай жігіттері бастарын бәйгеге тігіп, ұлт мүддесі үшін жігерінде, жанында ая- мады. Айтулы Алматы қаласының алаңындағы 1986 жылы жаңғырып өткен жалынды да ызғарлы көтеріліс нағыз біздің бүгінгі жарқырап тұрған тәуелсіздіктің мәні мен маңызды оқиғасы. Жанымыз- да әлі күнге дейін жоғалмай, жүрегімізді жылататын желтоқсан оқиғасындағы қыршын кеткен жас студенттер, елімдеп жүрегі соққан азаматтар мен азаматшалар қаншама. Ал осы желтоқсан оқиғасында құрбан болған боздақтарымыз біздің есімізде мәңгілікке ұмыт болмайды. Жүректері ел деп соққан апаларымыз бен ағаларымыздың арқасында еркін күнге жетіп еңселі болып отырмыз. Тәуелсіздік – адамзат баласының аңсаған басты мұраттарының бірі. Себебі кез келген ұлт пен ұлыс бодандықты басынан кешуі мүмкін. Бірақ саналы ұрпақ түптің – түбінде өзінің бостандығы үшін күрес майданына шығуы ақиқат. Тәуелсіздік жолындағы күрес бір ғана жылдың, немесе бір ғасырдың жемісі емес. Осындай ұлы іске қарап отырып тәуелсіздік жолындағы күрес қазақтың басынан кешкен күрестердің қасиеттісі десек артық емес. Тәуелсіздік алғаннан бері өз мүмкіншіліктеріміз өзіміздің ұлттық қажеттіліктерімізге жарай бастады. Соның нәтежесі ретінде бірінші ке- зекте біз өзіміздің атадан балаға мұра болып қалған тарихи жеріміздің шекарасын бекітіп, әлемдік қоғамдастық алдында Қазақстан Республи- касы деген асқақ рухты елдің бар екендігін мойындаттық. Міне сол уақыттарғада 29 жыл толып отыр. Бұл әрине біз үшін үлкен мақтаныш. Тәуелсіздік біз үшін текті ұғым. Тәуелсіздік деген сөзді жай ғана айта салмай келер ұрпаққа бүгінгі егеменге қалай жеткенімізді ақылмен айтып, жанына жеткізіп отырсақ Тәуелсіздігіміз мәңгілікке жүрегімізде тұмардай сақталып тұрады деп сенім артамын. Ұрпақтан – ұрпаққа жалғасқан сайын бұл күннің мағынасы молайып, қасиеті күшейе беретініне күмәнім жоқ. Олай болса тәуелсіздік күні Республикамыз үшін тарихи күн. Ал өз басым ең қымбат, құндылығымыз не десе ел Тәуелсіздігі деймін. Ендеше ел Тәуелсіздігі арайлап атқан таңымыз, ел Тәуелсіздігі жайқалған бағымыз, ел Тәуелсіздігі кірлемес арымыз. Егеменді еліміздің еңсесі түспесін, бірлігі бітпесін, бетегең кет- се бел қалар, бектер кетсе ел қалар, берекең кетсе нең қалар деп ұлылар айтқандай берекеміз кетпесін. Берекелі елдің ұлы да қасиетті, текті де тұмарлы мерекесі Тәуелсіздік күні құтты болсын!

.